පාර්ලිමේන්තු මන්ත්‍රී දුමින්ද සිල්වා මහතාගේ වෛද්‍ය වාර්තා හා එකී නඩුවට අදාළ සාක්කි සම්පිණ්ඩන වාර්තා ඇතුළු ලේඛන තමා වෙත ලබා දෙන ලෙසට ජනාධිපති නීතිඥ හේමන්ත වර්ණකුලසූරිය මහතා අධිකරණයෙන් කළ ඉල්ලීම කොළඹ ප්‍රධාන මහේස්ත්‍රාත් අධිකරණයේ අතිරේක මහේස්ත්‍රාත් ප්‍රසන්න ද අල්විස් මහතා ඊයේ (29) ප්‍රතික්ෂේප කෙළේය.අදාළ නඩු විභාගය ආරම්භ කර හෝ අවසන් කර නැති බව පැවසූ මහේස්ත්‍රාත්වරයා දුමින්ද සිල්වා මන්ත්‍රීවරයා අසාධ්‍ය තත්ත්වයෙන් පෙළෙන බවට අධිකරණයට කරුණු වාර්තා වී ඇති හෙයින් ඔහුගේ ලිඛිත අවසරයක් නොමැතිව මෙවැනි ඉල්ලීමක් කිරීම පවා ගැටලුවක් බව පැවසීය.මීට අමතරව විත්තිකරු නොමැතිව පවුලේ අයට ද මේ ඉල්ලීම කළ නොහැක.තවද මන්ත්‍රීවරයා සැකකරුවෙකු ලෙස නම් කර තිබුණ ද විමර්ශන නිලධාරීන් අත්අඩංගුවට ගැනීමක් හෝ ස්වෙච්ඡාවෙන් අධිකරණයට ඉදිරිපත් වී ප්‍රකාශයක් හෝ කර නැත.